Hvenær og hvers vegna hófst byggð í Grímsey ? Í Íslendingasögum kemur Grímsey við nokkra atburði sem eiga að gerast á áratugunum um aldamótin 1000 og er það jafnan tengt nytjum af eyjunni , svo sem rekum og útræði þaðan . Í einni sögu , Valla-Ljóts sögu , segir að róið hafi 30 skip frá eyjunni . Aldrei er minnst á fasta byggð þar í þessum sögum , en í Ljósvetninga sögu er þó nefndur „ Grímseyingr einn , ungr ok fráligr “ , sem sóttist eftir heimasætu á Tjörnesi . Árið 1222 hrökklaðist Guðmundur biskup Arason þangað með lið sitt eftir að menn hans höfðu drepið Tuma , son Sighvats Sturlusonar , héraðshöfðingja í Eyjafirði . Sighvatur og Sturla sonur hans sóttu biskup í eyna og sigruðu menn hans í bardaga . Í tengslum við þá atburði er talað um kirkju og kirkjugarð í Grímsey . Í sögu Arons Hjörleifssonar , eins af fylgdarmönnum biskups , segir frá manni sem Gnúpur hét , „ er þá bjó í Grímseyju ok var inn mesti maðr at mannvirðingu af bóndum . “ Tveimur áratugum síðar börðust „ Ketill Gnúpsson ok þeir Grímseyingar “ með Kolbeini unga Arnórssyni í Flóabardaga og „ höfðu enn mikit skip “ . Þegar vermenn komu þangað úr Eyjafirði vörnuðu eyjarskeggjar þeim landgöngu og felldu þá alla í bardaga . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .